Велимир Прелиќ - Википедија

# Велимир Прелиќ

### Од Википедија, слободна енциклопедија

Велимир Прелиќ
Роден | 1884 Сеница, Србија
Починал | 16 Jануари 1928 Скопје

Велимир Прелиќ (на српски Велимир Прелић), роден 1884 година во Сеница, Србија; починал на 16 Jануари 1928 година во Скопје. Тој бил српски полициски началник во Скопје за време на окупацијата на вардарскиот дел на Македонија од страна на Србија. По негова наредба голем број противници на српската окупаторска и асимилаторска политика во тоа време како и голем број членови или осомничени за поврзаност со тогашното ВМРО биле убивани или жестоко измачувани со стегање на главите, тегнење на рацете, па дури и живи закопувани.

Прелиќ бил голем противник и на тогашното ВМРО раководено од Ванчо Михајлов, поради што оваа организација донела едногласна пресуда за ликвидација на Прелиќ како и некои други српски чиновници од скопскиот реон на тогаш од Србите окупирана и нарекувана Вардарска Бановина, т.е. Вардарска Македонија. Иако Прелиќ дознал за смртната пресуда донесена за него, сепак тој не ги сфатил сериозно тие закани. Но, на 13 јануари 1928 година во центарот на Скопје Велимир Прелиќ бил тешко ранет со неколку истрели од пиштол од страна на тетовчанката Мара Бунева која што ја извршила пресудата. По самиот чин, Мара Бунева се самоубила, а Прелиќ починал по три дена.

Оваа статија поврзана со лична биографија е никулец. Може да помогнете со нејзиното проширување.
Преземено од "http://mk.wikipedia.org../../../%D0%B2/%D0%B5/%D0%BB/%D0%92%D0%B5%D0%BB%D0%B8%D0%BC%D0%B8%D1%80_%D0%9F%D1%80%D0%B5%D0%BB%D0%B8%D1%9C_eb89.html"

Категории: Биографски никулци | Срби | Историја на Македонија

##### Views

- Статија
- Разговор
- Тековна верзија

##### Пребарај

##### Други јазици

- Български